text: Soldater fra Oksbøl saluterede med kanoner på Kronborg
  15 februar 2018 kl. 06.50
  Klokken 8.00 torsdag blev der affyret sørgesalut for prins Henrik. 51 soldater fra Artilleriafdelingen i Oksbøl stod klar ved kanonerne  på Kronborg Slot.
  Salutten bestod af tre gange 27 skud, der affyres med 30 sekunders mellemrum, oplyser Kongehuset.
  Det er de gamle kanoner fra 1766-1768, som soldaterne affyrede. Der affyres i alt 81 skud med 30 sekunders mellemrum.
  Ved Batteriet Sixtus på Holmen i København blev der også affyret kanoner. Her er det Søværnets Militærpolitivagt på Holmen, der stod for affyringen af sørgesalutten.
  Sidste gang, der var sørgesalut, var i år 2000, da dronning Ingrid døde.
  